गुरुद्वारा श्री देगसर साहिब में कराया धार्मिक समागम
लुधियाना| गुरुद्वाराश्री देगसर कटाणा साहिब में गुरु हरगोबिंद साहिब जी के कटाणा साहिब में 399वें चरण पाउण दिवस पर दूसरे गुरमति समागम का आयोजन किया गया। इसमें एसजीपीसी के पूर्व प्रधान अवतार सिंह मक्कड़ विशेष तौर पर पहुंचे। रागी जत्थों ने गुरमत विचारों के माध्यम से संगत को निहाल किया। स्टेज सेक्रेटरी हेड ग्रंथी किंगी सिंह ने कहा कि अगले साल यह समागम और भी भव्य ढंग से आयोजित किया जाएगा। सुबह अखंड पाठ साहिब के भोग डाले गए। सुबह 10 बजे से रात 8 बजे तक चले इस समागम में दूर दराज से संगत ने नतमस्तक होकर देग करवा अरदास की। इस दौरान भाई हरदीप सिंह, कुलविंदर सिंह, भाई सुरिंदर सिंह, शेर सिंह, कुलदीप सिंह, किरपाल सिंह, गुरुद्वारा इंस्पेक्टर गुरसाहिब सिंह, करनैल सिंह, रविंदर सिंह, परमजीत सिंह, अजमेर सिंह मौजूद थे।
hin_Deva hin_Deva